《送陈仲甫挟书游甫里》
宋代·连文凤

西风客影鬓毛苍，此去携琴又一方。
欲向书中消日月，何妨篱下寄文章。
于今蜀道无平地，到处并州即故乡。
茶灶笔床犹在否，烦君移棹问沧浪。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。